jkorsvik/nowiki_second_scrape_merged huggingface dataset:
Demarkasjonslinje

En demarkasjonslinje er en grenselinje eller skillelinje mellom to parter i et omstridt område som ingen av dem må overskride.Betegnelsen ble brukt i Tordesillastraktaten om den linjen pave Alexander 6 på slutten av 1400-tallet satte som skille mellom Spanias og Portugals interesseområder i Den nye verden (Amerika).Grensen mellom Nord-Korea og Sør-Korea består av en demilitarisert sone rundt en demarkasjonslije.
Under felttoget i Norge i 1940 vurderte Nygaardsvold-regjeringen lenge en demarkasjonslinje mellom et tysk-besatt Sør-Norge og et fritt Nord-Norge, se Demarkasjonslinjen i 1940.


== Se også ==
Delelinje
Demilitarisert sone
Ingenmannsland
Demarkasjonslinjen i 1940


== Referanser ==
Telemark Idrettskrets

Telemark Idrettskrets (stiftet 9. desember 1945) er et organisasjonsledd i Norges idrettsforbund og olympiske og paralympiske komité, og er et fellesorgan for all idrett i Telemark.
Telemark Distriktslag for Idrett ble dannet sammen med 20 andre distriktslag i 1919. I 1945 ble distriktslaget slått sammen med Telemark Arbeideridrettskrets til Telemark Idrettskrets.


== Kretsens ledere ==
Kristen Barth, Pors (1945–1950)
Trygve Vassbotten, Sp31 (1951–1956)
Konrad Eriksen, Urædd (1957–1964)
Erling Svenni, Urædd (1965–1968)
Anders Hustvedt, Gjerpen IF (1969–1970)
Helge A. Andersen, Herkules IF (1971–1979)
Gudmunn Kyrkjebø, IL Skade (1979–1988)
Tor Byholt, Rjukan IL (1988–1993)
Theodor Hansen, Fyresdal (1993–1998)
Kjell Gunnar Dahle, Rjukan IL (1998–2001)
Ole Henrik Lund, Notodden (2001–2007)
Trond Inge Haugen, Kroken IL (2007–2016)
Geir Berge Nordtveit, Urædd (2016–)


== Referanser ==


== Kilder ==
Gudmunn Kyrkjebø (1994): Tele-idretten gjennom tidene: Telemark idrettskrets 1919-1994: 75 år


== Eksterne lenker ==
Offisielt nettsted
Kongressen for lokale og regionale myndigheter

Kongressen for lokale og regionale myndigheter (engelsk Congress of Local and Regional Authorities, fransk Congrès des pouvoirs locaux et régionaux) er en forsamling av representanter for lokale og regionale myndigheter i Europarådets 46 medlemsland. Kongressen ble etablert 12. januar 1957, som Konferansen for lokale og regionale myndigheter, og ble unnfanget i sin nåværende form ved Ministerkomiteens vedtak av 14. januar 1994. Den holder til i Europarådets lokaler i Strasbourg og møtes i plenum to ganger per år.
Forsamlingen jobber med å fremme demokrati på lokalt og regionalt nivå, forbedre lokale og regionale myndigheters styresett og styrke deres selvstyre. Som en del av dette arbeidet overvåker Kongressen den demokratiske utviklingen på lokalt og regionalt nivå i medlemslandene, og særlig etterlevelsen av Europarådets standarder for lokalt selvstyre, som er nedfelt i European Charter of Local Self-Government. I tillegg utarbeider Kongressen anbefalinger om tiltak som kan vedtas av Ministerkomiteen, og den overvåker og rapporterer fra lokale og regionale valg i medlemslandene.
I likhet med Parlamentarikerforsamlingen har Kongressen 612 representanter, hvorav 306 faste og 306 vara. Norge har fem representanter (og fem vararepresentanter).


== Representanter ==
Kongressen består av til sammen 306 representanter (og 306 vararepresentanter) fra de 46 medlemslandene:


== Eksterne lenker ==
Offisielt nettsted
Beitstadsundbrua

Beitstadsundbrua er en ca. 580 m lang veibro over Beitstadsundet på fylkesvei 17 mellom Steinkjer og Malm i Trøndelag fylke. Brua er ei stålkassebru med samvirkende betongdekke i seks spenn. Den ble åpnet for trafikk 2. april 2020. Den var en del i ett prosjekt med 8 km ny vei med Beitstadsundbrua, Strømnestunnelen og Holmviktunnelen.
Brua var klar i 2019 og åpning var planlagt i desember 2019, men ble utsatt til 2. april 2020, fordi Strømnestunnelen hadde problemer med sikkerhetsgodkjennelse.Mens den tidligere fylkesveien går på østsiden av fjordarmen Hjellbotn, går den nye fra Østvik, passerer Beitstadsundet rett ved utløpet til Hjellbotn og så i hovedsak følger Hjellbotns vestside til den koples sammen med den gamle veien ved Sprova. Ny fylkesvei 720 vei legges langs Beitstadsundets nordside til Malm. Den finansieres delvis med bompenger med bomstasjoner ved Sprova og Dyrstad. Broen er bygget av det kinesiske firmaet Sichuan Road & Bridge (SRBG), for det meste av kinesiske arbeidere. Dette har ført til at brua blir lokalt omtalt som "Kinabrua".
Reisetiden mellom Malm og Steinkjer sentrum ble forkortet fra 28 til 20 minutter og mellom Namsos og Steinkjer fra 71 til 62 minutter.


== Se også ==
Liste over broer i Norge
Liste over broer i Norge etter lengde


== Referanser ==


== Kilder ==
Fv. 17 og fv. 720 Dyrstad–Sprova–Malm, vegvesen.no Arkivert 16. oktober 2017 hos Wayback Machine.
Trondheim og Omegn Idrettskrets

Trondheim og Omegn Idrettskrets er et tidligere organisasjonsledd i Norges Idrettsforbund.
Trondhjems Distriktslag for Idrett ble stiftet 29. april 1919. 
Etter sammenslåingen med arbeideridrettskretsene ble Trondheim og Omegn Idrettskrets etablert i 1945.
Trondheim og Omegn Idrettskrets og Fosen Idrettskrets ble slått sammen med Sør-Trøndelag Idrettskrets i 1963.


== Kretsens formenn ==
Reidar Lyseth, Ørnulf (1945–1948)
Erling Havsten, Wing (1949–1961)
Kåre Halse, Strindheim IL (1962–1963)


== Kilder ==
Årsberetninger fra Trondheim og Omegn Idrettskrets
Moldelva

Moldelva er en uregulert elv som går fra Vesterdalvatnet til Hjellbotn i Steinkjer kommune, Trøndelag.


== Litteratur ==
Aslak Darre Sjursen, Lars Rønning & Gaute Kjærstad. «Elver i Nord-Trøndelag – vurdering av økologisk tilstand». NTNU. s. 6.
Julius Foseid

Julius Johannessen Foseid (født 13. januar 1850, død 3. august 1933) var en norsk arkitekt. Han var dessuten aktiv som seiler og i organisasjonslivet innen seiling. Før han ble arkitekt, drev han med varehandel.


== Arkitektvirke ==

Foseid etablerte seg som arkitekt i 1894. Han var relativt aktiv i 1890-årene og fikk oppført en rekke bolig- og forretningsgårder samt villaer i det som nå er Oslo. Han opererte innenfor sin tids historisme med hovedvekt på nyrenessanse og nybarokk. Etter krakket i 1899 stilnet aktivitetsnivået noe, men flere gårder fra Foseids hånd er kjent også etter århundreskiftet. I de senere år gikk det imidlertid mest i tilbygg og andre mindre arbeider. Blant dem som har arbeidet som assistent for Foseid, er arkitekt Henry Fearnley Coll.


== Seiling ==
Foseid var aktiv seiler i 1870-årene og vant blant annet en seilas i København i 1879 med den egenkonstruerte båten Stjernen. Han var aktivt med ved etableringen av Kristiania Seilforening i 1878 og Norsk Forbund for Lystseilads i 1883, og var første generalsekretær i begge foreningene. I 1904 ble de slått sammen i Kongelig Norsk Seilforening. Samme år var han bygningsmessig sakkyndig for Revierhavnen Baatforening da den fikk oppført nytt båthus på Hovedøya, og det antas at han var arkitekt for et venterom som ble oppført for foreningen  i 1906.


== Verker i utvalg ==
(Alle i Oslo)

Bolig- og forretningsgård, Urtegata 32 (1894)
Ombygging av Loftsgården, Skippergata 9 (1894)
Leiegårder i Svoldergata 7 (1894–95) og 9 (1895–96)
Villa i Jomfrubråtveien 31C
Forretningsgård i Skippergata 5 (1897)
Villa for Lauritz Hofgaard, Olav Kyrres gate 7 (1897, revet til fordel for Danmarks ambassade)
Bolig- og forretningsgård i Hegdehaugsveien 32 (1897; påbygget ekstra etasje etter brann i 1938)
Bolig- og forretningsgård i Hegdehaugsveien 24 (1898)
Bolig- og forretningsgård i Parkveien 25 (1898)
Doblouggården, forretningsgård i Storgata 1 (1899)
Leiegård i Dronning Astrids gate 5 (1901)
Leiegård i Svoldergata 8 (1901, revet)
Leiegård i Sandakerveien 72 (oppr. 70; 1902; fasade forenklet)
For øvrig mest tilbygg og andre mindre arbeider til 1922


== Referanser ==


== Kilder ==
Geir Tandberg Steigan: Julius Johannesen Foseid (1850–1933) (Arkitekturhistorie.no)
Knut Are Tvedt, red. (2010). Oslo byleksikon (5. utg.). Oslo: Kunnskapsforlaget. ISBN 978-82-573-1760-7. 
Ole Daniel Bruun (1999). Arkitektur i Oslo. En veiviser til byens bygningsmiljø. Oslo: Kunnskapsforlaget. s. 84, 96, 113 og 127. ISBN 82-573-0948-6.
Avro Athena

Avro 701 Athena var et britisk avansert skolefly bygget av Avro på slutten av 1940-tallet. Den ble konstruert for å erstatte North American AT-6 Texan i Royal Air Force, men ble kjøpt i bare et lite antall, da den konkurrerende Boulton Paul Balliol ble foretrukket.


== Konstruksjon  og utvikling ==
Athena ble konstruert for å møte kravene til Air Ministry i dets spesifikasjon T. 7/45 for et tre-seters avansert skolefly, drevet av en turbopropmotor for RAF. Athena var et hel-metall lav-vinget monoplan, med en side-om-side cockpit. Air Departementet revurderte sine krav i 1947, og erstattet den opprinnelige spesifikasjonen med spesifikasjon T. 14/47 som spesifiserte bruk av en Rolls-Royce Merlin 35 stempelmotor, som det fantes store mengder av på lageri Til tross for endringer i spesifikasjonen ble de tre første prototypene av turboprop-drevet Athena T. 1 levert med en Armstrong Siddeley Mamba motor. Avro Athena fløy første gang 12. juni 1948 på Woodford Aerodrome. Den Merlin-drevne Athena T. 2 fløy for første gang 1. august 1948, og ble evaluert mot den tilsvarende Boulton Paul Balliol.
Et lite antall ble produsert. 15 Athena ble bestilt for RAF, men Balliol ble foretrukket, og ingen ytterligere Athena ble bestilt.


== Operativ historie ==
15 produserte Athenas ble brukt i RAF fra 1950 for våpentrening på RAF Flying College ved RAF Manby. Et enkelt fly ble lånt tilbake til Avro og fikk sivil registrering i G-ALWA for en demonstrasjonstur til India. Det resulterte i intet salg, og ble returnert til RAF.


== Operatører ==
 StorbritanniaRoyal Air Force
Flying Instrumental Experimental Unit, Martlesham Heath (en T2 i 1951)
Central Flying School, Litte Rissington (to T2s 1949-1950)
Empire Test Pilots School, Farnborough (en T2 utvikling fly)
Royal Flying Establishment (to fly)
RAF College i Manby (ti fly 1950-1955)


== Ulykker og hendelser ==
To av de 22 fly gikk tapt i fly ulykker:

T2 VR569 tilhørende Aircraft Instrument Experimental  Unit ble avskrevet i Wilby, Suffolk den 27. juni 1951. Flyet brøt opp i luften under et spiraldykk etter tap av kontroll. To besetning omkom.
T2 VR570 havarerte  før levering 20. mars  1950.


== Spesifikasjoner, Athena T.2 ==

Besetning = to´
Lengde = 11,37 m
Vøingespenn = 12,20 m
Høyde = 3,94 m
Vingearealn= 25,1 m²
Vekt, tom = 2 973 kg
Vekt, lastet = 4 265 kg
Max takeoff vekt =
Motor = Rolls-Royce Merlin 35, væskekjølt V-12 stempelmotor, 1 289 H/k
Toppfart = 472 km/t
Msrsjfart = 359 km/t
Rekkevidde = 886 km
Marsjhøyde = 8 840 m
Klatrefart = 10,4 m/s
Bevæpning = 1 x 7,7 mm Browning maskingevær
Plass for to 27 kg raketter


== Referanser ==


== Eksterne lenker ==
Avro 701 Athena
Fosen Idrettskrets

Fosen Idrettskrets er et tidligere organisasjonsledd i Norges Idrettsforbund.
Fosen Idrettskrets ble stiftet i 1945.
Trondheim og Omegn Idrettskrets og Fosen Idrettskrets ble slått sammen med Sør-Trøndelag Idrettskrets i 1963.


== Kretsens ledere ==
Arne Mikkelhaug, Brekstad BK (1945–1953)
Ivar Hovde, Ophaug (1954–1958)
Egil Husby, Stjørna IL (1959–1961)
Ingolf Hellem, Nes IL (1962–1963)


== Referanser ==
Trøndelag Idrettskrets

Trøndelag Idrettskrets (stiftet 1. januar 2018) er et organisasjonsledd i Norges idrettsforbund og olympiske og paralympiske komité, 
og er et fellesorgan for all idrett i Trøndelag. Kretsen har kontorer i Idrettens Hus i Trondheim (Ingvald Ystgaardsvei 3A) og Steinkjer (Elvenget 20).
Nord-Trøndelag Idrettskrets og Sør-Trøndelag Idrettskrets ble vedtatt slått sammen til Trøndelag Idrettskrets 26. november 2017, 
med virkning fra 1. januar 2018.


== Kretsens ledere ==
Tore Rømo, Elvran IL, 2018–2020
Ståle Vaag, Kyrksæterøra IL, 2020–


== Referanser ==


== Eksterne lenker ==
Offisielt nettsted
Ingvild Endestad

Ingvild Endestad (født 26. mars 1987 i Harstad) var leder i Fri – foreningen for kjønns- og seksualitetsmangfold (tidligere LLH – Landsforeningen for lesbiske, homofile, bifile og transpersoner) fra 2016 til 2020.Endestad har en mastergrad i sosialantropologi fra Universitetet i Oslo og har tidligere arbeidet som lederassistent i Store norske leksikon. Endestad har hatt ulike verv i Arbeidernes ungdomsfylking og vært frivilling i Helseutvalget for bedre homohelse samt styremedlem i Oslo Pride.


== Referanser ==
Verdenscupen i hurtigløp på skøyter 2017/18 – Lagsprint menn

Den 3. offisielle Verdenscupen i hurtigløp på skøyter – Lagsprint menn (engelsk: ISU World Cup Speed Skating 2017/2018 – Team Sprint Men) ble arrangert vintersesongen 2017/18.
Det er tre løpere på hvert lag. Første løper gir seg etter første runde, neste løper gir seg etter andre runde mens tredje løper går alle tre rundene.


== Kalender ==
Kalenderen for lagsprint menn i verdenscupen i hurtigløp på skøyter 2017/18 var som følger:


== Resultater ==


=== Sammendrag ===


=== Sammenlagt ===


== Funksjonærer ==
I Heerenveen, NederlandOverdommer var Hanjo Heideman, Sverige.Assisterende overdommer var Masaru Morozumi, Japan.
Starter var Jannie Smegen, Nederland.I Stavanger, NorgeOverdommer var Dan Immerfall, USA.Assisterende overdommer var Bjørn Pettersen, Norge.
Starter var Roland Steenbeck, Tyskland.I Calgary, CanadaOverdommer var Bert Timmerman, Nederland.Assisterende overdommer var Trevis Boyd, Canada.
Starter var Oh Yong-seok, Sør-Korea.I Minsk, HviterusslandOverdommer var Hubert Kamml, Tyskland.
Starter var Jouko Vesterlund, Finland.


== Referanser ==


== Eksterne lenker ==
(en) ISU Communication 2112 – ISU World Cup Speed Skating 2017/18 Regler for verdenscup-sesongen 2017/18 fra ISU.
(en) ISU WorldCup 2017/2018 – Rankings Team Sprint Men på www.isuresults.eu
(en) Results 2017/2018 World Cup Rankings Men – Team Sprint 3 Laps – 1. Dec. 2017, Ranking 3 of 4 på www.isu.html.infostradasports.com
Tom Marino

Thomas Anthony Marino (født 13. august 1952) er en amerikansk politiker og advokat. Han tilhører Det republikanske parti og representerer Pennsylvanias 10. kongressdistrikt i Representantenes hus.
Marino har tidligere tjenestegjort som U.S. attorney for Middle District of Pennsylvania.
I september 2017 ble han nominert av USAs president Donald J. Trump til direktør for Office of National Drug Control Policy. Marino trakk seg fra nominasjonen i oktober 2017 etter nyhetsoppslag om at han som kongressmedlem ledet legemiddelindustriens kampanje for å undergrave politiets muligheter til å stanse mistenkte forsendelser av opioider.


== Referanser ==


== Eksterne lenker ==
Offisielt nettsted 
(en) Tom Marino – kategori av bilder, video eller lyd på Commons 
Tom Marino på Twitter 
Tom Marino på Facebook 
Tom Marino på Instagram 
Tom Marino på YouTube 
(en) Tom Marino hos Amerikas forente staters kongress' biografiske kartotek
Xiao Ruoteng

Xiao Ruoteng (født 30. januar 1996) er en kinesisk turner som spesialiserer seg i apparatturn. Hans fremste internasjonale meritter er gull i den individuelle mangekampen i Asiamesterskapet i turn 2017 og VM i turn 2017.


== Idrettskarriere ==
Xiao deltok i Asiamesterskapet i turn 2015, der han fikk én individuell medalje; sølv i bøylehest, bak Kazuma Kaya fra Japan. I tillegg fikk Kina sølv i lagkonkurransen. Xiao kom her på sjetteplass i den individuelle mangekampen, med 84,650 poeng.Under VM i turn 2015 kom Kina på tredjeplass i lagkonkurransen. I den individuelle mangekampen i dette mesterskapet kom han på niendeplass.Han fikk fem medaljer under Asiamesterskapet i turn 2017. Han vant den individuelle mangekampen, og Kina vant lagkonkurransen, og han vant i tillegg bøylehest. Han fikk sølv i frittstående og svingstang. Han vant også mangekampen under VM i turn 2017, og fikk bronse i bøylehest.
Under Sommer-OL 2020 i Tokyo som ble arrangert i 2021 tok han bronse i lagkonkurransen, samt bronse i frittstående og sølv i mangekamp.


== Referanser ==


== Eksterne lenker ==
(en) Xiao Ruoteng – Olympedia 
(en) Xiao Ruoteng – FIG 
(en) Xiao Ruoteng – FIG
Jill Pole

Jill Pole er en fiktiv person som er en av hovedpersonene i C.S. Lewis' Narniabøker. Hun opptrer to av de syv bøkene; i Sølvstolen og i Den siste striden.
Hun introduseres i begynnelsen av Sølvstolen, der hun blir venner med Eustace Scrubb. De går i samme klasse, og begge gjemmer seg for en gjeng mobbere. Sammen blir de fraktet til Narnia; det er hans andre besøk og hennes første. Sammen med myrvrikkeren Dysterpytt reiser de ut på en ekspedisjon for å finne igjen den forsvunne prins Rilian. Hun fremstår som en engstelig og ubekvem person, som stadig glemmer ledetrådene som Aslan gir henne. Etterhvert utvikler hun seg, hun overvinner frykten sin, tar ansvar for sine feil og blir en lojal venn for sine to reisekamerater.I BBC-serien Drømmen om Narnia (1990) blir hun spilt av Camilla Power.


== Referanser ==
Gateshead AFC

Gateshead Association Football Club var en engelsk fotballklubb fra Gateshead i Tyne and Wear. Klubben ble etablert i South Shields i 1889 som South Shields Adelaide Athletic, fra 1910 bare South Shields. Etter at klubben vant North Eastern League i årene før første verdenskrig, ble de innvalgt til The Football League i 1919. Klubbens første hjemmebane var Hartington Terrace. De spilte også på Stanhope Road fram til 1908 da de flyttet til Horsley Hill.
South Shields fikk økonomiske problemer på 1920-tallet og klubben flyttet til Gateshead i 1930 og tok navn etter sin nye hjemby. Her spilte de på Redheugh Park fram til 1973. I 1973 spilte de også kamper på Gateshead Youth Stadium. Klubben var medlem av Football League til 1960, da de overraskende ikke ble gjenvalgt og måtte forlate ligaen. Gateshead spilte i lokale ligaer fram til de ble oppløst i 1973.
I 1974 flyttet en annen klubb fra South Shields til Gateshead og tok navnet Gateshead United, men denne klubben ble oppløst i 1977. I 1974 ble også nok en klubb med navnet South Shields etablert og denne klubben spiller per 2017 i Northern Premier League Division One North.


== Kilder ==
Historien om South Shields FC på southshieldsfc.co.uk
South Shields AFC 1889–1919 på donmouth.co.uk
South Shields (1) på FCHD.info
Gateshead AFC på FCHD.info
South Shields og Gateshead AFC på historicalkits.co.uk
Aust-Agder Idrettskrets

Aust-Agder Idrettskrets (stiftet 28. oktober 1945) var et organisasjonsledd i Norges idrettsforbund og olympiske og paralympiske komité, 
og er et fellesorgan for all idrett i Aust-Agder.
I 2017 organiserte kretsen 179 idrettslag, 145 bedriftsidrettslag, 26 særkretser/regioner og 15 idrettsråd.
Aust-Agder Distriktslag for Idrett ble dannet sammen med 20 andre distriktslag i 1919. I 1945 ble distriktslaget slått sammen med Aust-Agder Arbeideridrettskrets til Aust-Agder Idrettskrets.
Aust-Agder Idrettskrets og Vest-Agder Idrettskrets ble slått sammen til Agder Idrettskrets i 2019.


== Kretsens ledere ==
Jonn Hegland, Eydehavn (1945–1946)
H. Nic. Jacobsen, Arendal (1947–1951)
Niels Gelius Nielsen, Arendal (1952–1954)
Magnus Berg, Hisøy (1955–1958)
Svein Svendsen, Selåsvatn (1959–1961)
Ole Stensvand, Fjære (1962–1968)
Arne Mosberg, Varild (1969–1972)
Kåre Midttun, IK Grane (1973–1974)
Karl Stalleland, IL Imås (1975–1979)
Torbjørn Ausland, Gjerstad IL (1979–1983)
Trygve Eriksen, Tvedestrand (1983–1985)
Torbjørn Ausland, Gjerstad IL (1985–1991)
Edvin Lærum, IL Dristug (1991–1995)
Alf Eivind Ljøstad (1995–1999)
Aslak Heim-Pedersen, Arendal SF (1999–2012)
Kirsten Borge (2012–)


== Referanser ==


== Kilder ==
Helge Krogh (1970): Aust-Agder idrettskrets 1919-1969


== Eksterne lenker ==
Offisielt nettsted
Sebastian Münster

Sebastian Münster (født 20. januar 1488 i Ingelheim am Rhein, død 26. mai 1552 i Basel) var en tysk orientalist, kosmograf og hebraist. Etter å ha studert i Heidelberg og Tübingen ble han medlem av fransiskanerordenen men gikk senere over til protestantismen. I årene 1524–27 var han professor i hebraisk og hoffpredikant i Heidelberg, fra 1528 professor i Basel. 
Münster var den første tysker til å utgi gamle testamentet på grunnspråket (to bind, 1534–35).


== Referanser ==
Gastón Guruceaga

Gastón Guruceaga Fernández (født 15. mars 1995) er en uruguayansk fotballspiller som spiller for den uruguayanske klubben Club Atlético Peñarol.


== Referanser ==


== Eksterne lenker ==
(en) Gastón Guruceaga – FIFA 
(en) Gastón Guruceaga – Transfermarkt 
(en) Gastón Guruceaga – Soccerway 
(en) Gastón Guruceaga – FBref
Federico Ricca

Federico Ricca Rostagnol (født 1. desember 1994) er en uruguayansk fotballspiller som spiller for den belgiske klubben Oud-Heverlee Leuven.


== Referanser ==


== Eksterne lenker ==
(en) Federico Ricca – UEFA 
(en) Federico Ricca – Transfermarkt 
(en) Federico Ricca – national-football-teams.com 
(en) Federico Ricca – Soccerbase.com 
(en) Federico Ricca – Soccerway 
(en) Federico Ricca – FBref 
(es) Federico Ricca – as.com
Alejandro Silva González

Alejandro Daniel Silva González (født 4. september 1989) er en uruguayansk fotballspiller som spiller for den paraguayanske klubben Club Olimpia.


== Referanser ==


== Eksterne lenker ==
(en) Alejandro Silva González – Olympedia 
(en) Alejandro Silva González – Major League Soccer 
(en) Alejandro Silva González – Transfermarkt 
(en) Alejandro Silva González – national-football-teams.com 
(en) Alejandro Silva González – WorldFootball.net 
(en) Alejandro Silva González – FootballDatabase.eu 
(en) Alejandro Silva González – Soccerway 
(en) Alejandro Silva González – FBref 
(es) Alejandro Silva González – as.com
Diego Laxalt

Diego Sebastián Laxalt Suárez (født 7. februar 1993) er en uruguayansk fotballspiller som spiller for den russiske klubben FK Dinamo Moskva.


== Landslaget ==
Han ble tatt ut i Uruguays tropp til VM i fotball 2018 i Russland.


== Referanser ==


== Eksterne lenker ==
(en) Diego Laxalt – FIFA 
(fr) Diego Laxalt – LÉquipe 
(en) Diego Laxalt – Transfermarkt 
(en) Diego Laxalt – national-football-teams.com 
(en) Diego Laxalt – WorldFootball.net 
(en) Diego Laxalt – Soccerbase.com 
(en) Diego Laxalt – FootballDatabase.eu 
(en) Diego Laxalt – Soccerway 
(en) Diego Laxalt – PlaymakerStats.com 
(en) Diego Laxalt – FBref
Diego Rolán

Diego Alejandro Rolan Silva (født 24. mars 1993) er en uruguayansk fotballspiller som spiller for den meksikanske klubben FC Juárez.


== Referanser ==


== Eksterne lenker ==
(en) Diego Rolán – FIFA 
(fr) Diego Rolán – LÉquipe 
(en) Diego Rolán – Transfermarkt 
(en) Diego Rolán – national-football-teams.com 
(en) Diego Rolán – WorldFootball.net 
(en) Diego Rolán – Soccerbase.com 
(en) Diego Rolán – FootballDatabase.eu 
(en) Diego Rolán – Soccerway 
(en) Diego Rolán – PlaymakerStats.com 
(en) Diego Rolán – FBref
Dagny Knutsen

Dagny Knutsen (født 30. november 1890 i Kristiania, død 13. september 1964) var en av Norges fremste klassiske pianister på begynnelsen av 1900-tallet.Dagny Knutsen tok pianotimer hos bl.a. Fridtjof Backer-Grøndahl i Kristiania før hun fortsatte studiene ved musikkhøyskolen i Berlin der hun avla eksamen i 1914. Etter debutkonserten i Kristiania samme år fortsatte hun studiene i Berlin og senere Paris, der hun bl.a. studerte med Alfred Cortot og Robert Lortat.
Tilbake i Kristiania i 1921 etablerte hun seg som en av landets fremste konsertpianister med et virtuost og til dels utradisjonelt repertoar. Hun presenterte flere på den tiden ukjente komponister for et norsk publikum, f.eks. Skrjabin og Ravel og hun fremførte også mye ny musikk av norske komponister som Hjalmar Borgstrøm og Fartein Valen. På sitt repertoar hadde hun krevende verker som begge pianokonsertene til Brahms og Max Regers pianokonsert og Bach-variasjoner.
Knutsen ga sin siste konsert i 1932 men fortsatte som pianopedagog fram til 1951.


== Referanser ==